cyanic-selkie/wikianc huggingface dataset:
Arendalsgruppen
Opprullingen
32 av de arresterte fra Arendalsgruppen ble sent til Tyskland 17. februar 1942, etter 18 måneders varetekt. 2. mars ble de stilt for Reichskriegsgericht (rikskrigsretten) 1. senat i Berlin. Det ble idømt fem dødsdommer 24. mars:
Angiveren
Skipsmegler Clemens Yngvar Clemetsen, som var medlem av gruppen, skal ha vært informant for tyskerne. Han hadde sammen med den tidligere ansatte Audun Telnes vært i Oslo for å samle inn penger til gruppen, og av 5 000 kroner som de fikk fra Norges Rederforbund tok Clemetsen angivelig 2 000 kr og Telnes 1 000 kr. Ifølge en annen kilde er det ikke nevnt at Telnes tok penger, kun at Clemetsen tok 2 000 kr, og at gruppen fikk 3 000 kr. I dommen ble det lagt vekt på at Clemetsen «Ikke har levert ordentlig oppgjør for de penger han mottok av (Arne) Bjørn-Hansen til den motstandsgruppen han tilhørte». Clemetsen ble i L-sak #80/1946 i Agder lagmannsrett dømt til 12 års fengsel for angiveri. Ifølge dommen «var blant annet Clemetsen en mann som med overbevisning hadde gått inn for å angi sine kamerater», og «det ble funnet bevist og lagt vekt på at tiltalte under fengselsoppholdet i Oslo i 1940 sendte et brev til Tescher i SIPO hvis innhold var at Carl P. Wright, Arne Bjørn-Hansen samt William Klaverness ikke burde være på frifot, da de var motstandere av tyskerne».
Taishi
Taishi (kinesisk: 太史, pinyin: Tàishǐ) er et sammensatt kinesisk slektsnavn. Det kommer av en tittel fra det gamle Kina, som betyr storhistoriker. Dette var en embedstittel, som altså gled over fra å bli embedsholderens tilnavn til hans etterfølgeres slektsnavn.
Fageol
Fageol var en amerikansk produsent av busser, som ble stiftet i 1922 av Fageol-brødrene.
Selskapet var verdens første til å bygge en buss fra grunnen av. Brødrenes mål var å bygge en sikker buss, som ikke ville tippe over i skarpe svinger grunnet et høyt tyngdepunkt. Derfor bygget de en buss med stor akselavstand. Dette førte til at bussene fikk tilnavnet «Sikkerhetsbusser».
Fageol-brødrene solgte selskapet i 1927.
Norges almenvitenskapelige forskningsråd
Norges almenvitenskapelige forskningsråd [sic] (forkortet NAVF) var tidligere et av fem norske forskningsråd, med ansvar for å bevilge midler til forskning. Det ble opprettet i 1949. I 1993 ble det fusjonert med de øvrige forskningsrådene til Norges forskningsråd.
Sukhdev Singh Babbar
Jathedar Sukhdev Singh Babbar (født 9. august 1955 i landsbyen Dassuwal, Patti, Amritsar, Punjab, India, død 9. august 1992) var lederen for Babbar Khalsa, også kjent som BKI. Han grunnla BKI sammen med Talwinder Singh Babbar og Amarjit Kaur.
Tidlig liv
Sukhdev Singh Babbar hadde 3 brødre, hans eldre bror Mehal Singh 'Babbar' var en aktiv leder av Babbar Khalsa. Hans yngre bror Angrej Singh var blind. Deres familie eide 18 hektar med jord i landsbyen Dassuwal.
Khalistan bevegelsen
Hovedgrunnen til stiftelsen av Babbar Khalsa International, var først og fremst å løsrive seg fra India og danne en egen stat for sikher, kjent som Khalistan. BKI har tilstedeværelse i dag i: Canada, Pakistan, Malaysia, Italia,Frankrike, Spania, Storbritannia, Skottland, USA, Tyskland, Belgia, Singapore og Sveits. Babbar Khalsa har utført mange sabotasjeaksjoner og attentater mot indiske sikkerhetsstyrker og andre hindringer i veien for opprettelsen av Khalistan. The New York Times beskrev Sukhdev Singh Babbar som president i Babbar Khalsa International, den mest væpnede, mest fryktede og mest kraftfulle av dusinvis av militante grupper i Punjab.
Ole Talberg
Ole Gjendemsjø Talberg (født 22. juli 1982) er en norsk fotballspiller som spiller forsvar for Tromsdalen UIL. Han har tidligere spilt for Alta IF, Tromsø IL, FF Jaro og Kroken City.
Patriarken av Etiopia
Patriarken av Etiopia med sete i Addis Abeba er overhodet for den etiopisk-ortodokse kirke. Den nåværende (femte) innehaveren av tittelen er Paulos (siden 1992). Enkelte etiopisk-ortodokse, spesielt i den USA-amerikanske diasporaen, er derimot tilhengere av den fjerde patriarken (Merkorios), som abdiserte i 1992 og gikk i eksil, men senere tilbakekalte sin abdikasjon.
Patriarkens fulle tittel er patriark og katolikos av Etiopia, itsjege av St. Tekle Haimanots stol og erkebiskop av Aksum, og han tiltales som «hans hellighet abun». Titlenes betydning er som følger:
Hamburger Bahnhof
Hamburger Bahnhof i Berlin ble bygget mellom 1846–47 i senklassisistisk stil som endestasjon for jernebanelinjen Hamburg–Berlin, etter planer av Friedrich Neuhaus. Det er en av de eldste jernbanestasjoner i Tyskland. Den ligger nord for Lehrter Bahnhof ved Invalidenstraße i bydelen Tiergarten, rett ovenfor Charité. Idag huser jernbanestasjonen et museum for samtidskunst.
Abigail II: The Revenge
Abigail II: The Revenge er det tiende studioalbumet til det danske heavy metal-bandet King Diamond.
Albumet er et konseptalbum og ble utgitt i 2002. Det er fortsettelsen av historien fra albumet Abigail fra 1987.
Sporliste
Alle tekster av King Diamond.
Francis Galton
Francis Galton (født 16. februar 1822 i Birmingham, Storbritannia, død 17. januar 1911) var en britisk antropolog, utforsker, oppfinner, statistiker og en pioner i eugenikk (en sosial filosofi som forfekter endringer i den menneskelig arv via sosial innblanding), psykolog og forsker i den menneskelige bevissthet, og grunnlegger av den vitenskap som måler mentale funksjoner; psykometri. Galton regnes som grunnleggeren av differensialpsykologien og utførte pionerforskning innenfor arvelighet av IQ.
Han ble en foregangsmann for antropometriske målinger av menneske, og var særlig interessert i å undersøke ulikhetene mellom forskjellige raser. For ham var skallen spesielt viktig.
Han var medlem av Royal Society og ble adlet i 1909. Annet han var medlem av var British Associtionæs Anthropometic og Racial Committee.
Galton var søskenbarn til Charles Darwin, og barnebarn til Erasmus Darwin.
Henry Royce
Frederick Henry Royce (født 27. mars 1863, død 22. april 1933) var en britisk ingeniør kjent som bilkonstruktør og for å ha vært med på å grunnlegge Rolls-Royce, sammen med Charles Rolls i 1904.
Oppvekst
Henrys far var møller og var svært fattig. Faren mistet sin møllerpost og søkte arbeid i London og tok Henry med seg. Faren døde da Henry var ni år gammel. Fra da av klarte Henry seg alene. Henry solgte aviser og løp med telegrammer i storbyen.
Henrys tante kjøpte i 1878 en lærlingplass til Henry ved jernbanen.
I 1879 kunne ikke tanten lenger betale for utdannelse og som 14 åring måtte han igjen jobbe – denne gang i et firma i Leeds som laget maskinverktøy. Arbeidsuken her var 54 timer, og lønnen var 11 shilling pr. uke. I ungdomsårene brukte han lønnen sin på kveldsundervisning. Som 19 åring fikk Henry jobb i Electric Light and Power Company og håndterte selskapets affærer i Liverpool.
Bilindustri
I 1901 hadde Royce god økonomi og en blomstrende forretning i Manchester. Royces lege mente at han burde kjøpe en bil og komme seg mer ut i fri luft på landet, i stedet for å stresse med sitt daglige arbeid. Han kjøpte sin første bil, en brukt fransk «Decauville». Da denne skulle hentes på Manchester jernbanestasjon, ville den ikke starte. Royce måtte da ha hjelp av fire arbeidere til å dytte ham hjem.
Royce begynte arbeidet med å bygge sin egen bil fra grunnen av, i tillegg til sitt daglige arbeide.
I mars 1904 hadde Henry Edmunds, som satt i styret i Royce & Co, gjort en henvendelse til Charles Stewart Rolls, en velstående adelsmann som hadde bilforretning i London. Edmunds mente Rolls burde selge Royce sin første bil, Royce 10 HP.
Rolls-Royce
Edmunds og Rolls tok toget til Manchester og møtte Royce på Midland Hotell i mai 1904. Rolls ble meget imponert og aksepterte å kjøpe alle biler Royce kunne produsere. Betingelsen var at ingen andre skulle selge dem og at de også skulle bære navnet til Rolls slik at bilene skulle hete Rolls-Royce. Avtalen om at bilen fra nå av skulle bære navnet Rolls-Royce ble endelig undertegnet 23. desember 1904. Royce sin 10 hesters bil byttet navn til Rolls-Royce 10hp.
Flymotorer
Etter en tid ble bilproduksjonen skilt ut av Royce & Co og fusjonert med C.S. Rolls & Co til Rolls-Royce Limited. Selskapet ble fort leverandør av pansrede kjøretøyer og flymotorer. Produksjonen av flymotorer ble fort den dominerende for selskapets økonomi. Royce arbeidet mye med høyytelses stempelmotorer. Mange vil si kronen på verket var Rolls-Royce Merlin. Royce konstruerte i 1928 flymotoren «R» for bruk i Shneider Trophy, en hastighetskonkurranse for sjøfly. Motoren ble montert i sjøflyet Supermarine S6B. Dette flyet og denne motoren ble utviklet til Supermarine Spitfire, som ble verdens raskeste fly og britenes beste jagerfly under andre verdenskrig.
Adling
Royce ville, ulikt Rolls, ikke arve noen barontittel. Likefullt ble Royce slått til ridder og adlet som baronett 26. juni 1930. Han kalte seg deretter sir Henry Royce. Royce ble også utnevnt til offiser av Order of the British Empire.
Royce døde 22. april 1933, 70 år gammel.
Det skjeve tårnet i Jåttåvågen
Det skjeve tårnet i Jåttåvågen, ofte kalt Skråtårnet, er et betongtårn i Jåttåvågen i Stavanger. Det ble bygget i 1984 og ble brukt til 1994. Bygget ble reist av Norwegian Contractors og flere oljeselskaper for å bevise at de kunne støpe på skrå med forskjellig diameter og veggtykkelse, slik at det var mulig å bygge den 472 meter høye Trollplattformen i Jåttåvågen. Tårnet har en helningsgrad på 16 grader og er 50 meter høyt. Hulrommet ble brukt til sementlager, men i dag er det bare møtelokalene på toppen som brukes.
I oktober 2007 ble tårnet åpnet for allmennheten, da Hinna menighet fikk låne tårnet av Stavanger kommune. Hinna kirke har startet en ny menighet i Jåttåvågen som har sine gudstjenester i Skråtårnet annenhver søndag. Hele utbyggingen i Jåttåvågen skjer innenfor grensene til Hinna menighet, og vil øke antall personer som sokner til Hinna kirke med 50 prosent, fra 10,000 til 15,000. Den unike arkitekturen gjør dette til et landemerke for regionen. Fra 50 meters høyde er det utsikt til Ryfylke og hele Gandsfjorden.
Jåttåvågen er et industriområde med historie. Her ble de store betongkonstruksjonene i Nordsjøen bygget, blant annet Trollplattformen. Området er nå i forvandling til en ny bydel med kontorer, næringslokaler, skole, boliger, butikker og Viking Stadion.
Rolf Danielsen
Rolf Christian Danielsen (født 19. oktober 1922 i Hammerfest, død 25. april 2002 i Bergen) var en norsk historiker, spesialist på 1800-tallets politiske historie i Norge.
Rolf Danielsen var cand. philol. fra Oslo i 1950, og etter noen år som lærer ble han ansatt som universitetslektor ved det nyopprettede Historisk institutt ved Universitetet i Bergen fra 1958. Her var han i den første tiden alene om å forelese for instituttets grunnfagsstudenter. Danielsen ble dosent i 1964, og var deretter professor ved universitetet fra 1968 til 1991. Han tok doktorgraden i 1966 på en avhandling om Stortingets historie fra 1870 til 1908.
Han var styremedlem i Norges almenvitenskapelige forskningsråd 1970–72 og dekan ved Det historisk-filosofiske fakultet Universitetet i Bergen 1973–75.
Svenska Deckarakademin
Svenska Deckarakademin er en svensk forening med formål å fremme kriminallitteratur og sakprosa om denne genren ved å utgi kvalitetskrim og faktalitteratur, samt å øke publikums oppmerksomhet ved hjelp av prisutdelinger.
Svenska Deckarakademin ble stiftet 16. april 1971 som en mindre prentensiøs versjon av Svenska Akademien.
Hvert år fra 1971 har foreningen delt ut Svenska Deckarakademins pris för bästa till svenska översatta kriminalroman (mellom 1996 og 2008 kalt The Martin Beck Award), og siden 1982 Svenska Deckarakademins pris för bästa svenska kriminalroman. Etter forslag fra medlemmene kan foreningen også dele ut Svenska Deckarakademins Grand Master-diplom og Svenska Deckarakademins debutant-diplom, samt priser for barne- og ungdomskrim, faktabøker og oversettelser. Deckarakademin utgir også faglitteratur, novellesamlinger og antologier om og innen genren.
Eksterne lenker
Rootsi kriminaalkirjanduse auhind
Lebadea (sommerfugl)
Lebadea er en slekt av sommerfugler som tilhører gruppen Limenitidinae i den store familien flikvinger (Nymphalidae). Disse sommerfuglene lever i Sørøst-Asia.
Utseende
Middelsstore, slankvingede, brune sommerfugler. Forvingens ytterkant er litt inssvinget slik at vingen blir lett sigdformet. Oversiden er oransjebrun med et hvitt tverrbånd midt på begge vingepar. Utenfor dette er det halvmåneformede, hvite flekker på forvingen, svarte flekker på bakvingen. Spissen av forvingen er hvit.
Levevis
Larvene lever for det meste på busker og løvtrær. Limenitidinae er først og fremst skogsinsekter, og de voksne sommerfuglene holder deg mest mellom trekronene. De er gode flygere og har en karakteristisk flukt der de veksler mellom kjappe vingeslag og seilflukt med utstrakte vinger. Disse sommerfuglene er ikke av de ivrigste blomsterbesøkerne, derimot kommer de ofte ned til bakken for å drikke fra sølepytter.
Utbredels
Slektener utbredt fra Nepal i vest til Borneo og Sumatra i øst.
Heinrich Arnold Thaulow
Bakgrunn og virke
Hans far Johan Frederik Thaulow (1768–1833) var født i Kristiansand som sønn av auksjonsdirektør og rådstueskriver Henrik Arnold Thaulow, men arbeidet som amtsforvalter i Åbenrå i Sønderjylland, hvor han giftet seg med Caroline Henriette Looft fra Vandsbæk (nå bydelen Wandsbek i Hamburg). Fire av deres ni barn valgte å slå seg ned i farens hjemland, blant dem Heinrich Arnold, kjemiprofessor Moritz Christian Julius Thaulow og apoteker Harald Conrad Thaulow, far til maleren Frits Thaulow.
Heinrich Arnold Thaulow begynte sine studier ved universitetet i Kiel, men fortsatte fra 1830 ved universitetet i Oslo, hvor han tok medisinsk embetseksamen i 1833. Han giftet seg i 1834 med Nicoline Andrea Margrethe Vibe (1807–1885). De slo seg ned i Sandefjord, hvor han i 1837 sammen med to andre byborgere anla kurbadet «Sandefjords Svovl- og Sjøbad». Ledelsen av kurbadet frasa han seg i 1839 for å overta stillingen som verkslege ved Blaafarveværket i Modum. Denne beholdt han til 1867, og fra 1849 kombinerte han den med stillingen som distriktslege på Ringerike. Da legedistriktet ble delt i 1866, fikk han Modum som sitt distrikt. Der oppdaget han den jernholdige St. Olafs Kilde, som ble ansett som helsebringende og førte til at han i 1857 opprettet Modum bad. Han bosatte seg fast på Modum Bad da han sluttet i stillingen som distriktslege i 1876. Til å utbygge og utvikle sine to badeanlegg brukte han utbyttet fra Ringerikes Nikkelverk, som han var med på å grunnlegge i 1849. Inntekter fra nikkelverket brukte han også til å kjøpe ut medeierne av Sandefjords Bad og bli eneeier i 1874. Begge badesteder var representert på den balneologiske utstilling i Frankfurt am Main i 1881 og ble belønnet med sølvmedaljer. I 1863 og 1865 reiste Thaulow med statsstipendium til utenlandske badesteder. Han skrev en rekke tidsskriftartikler om badeterapi og en monografi om Sandefjords Bad: «Die eisenhaltig-salinischen Schwefelquellen und die Seebäder bei Sandefjord», Hamburg 1855.
Som badelege i Sandefjord var han kjent for å ha tatt i bruk manet-terapi. Bruk av brennmaneter ble ikke utbredt i Norge utenom nettopp i Sandefjord. Det kan tenkes at Thaulow hadde fått ideen fra en kollega i Travemünde.
Thaulow vant internasjonal anerkjennelse som balneolog, og hans badeanstalter ble meget populære.
Thaulow var selv en habil tegner og etterlot seg en mengde skisser og akvareller fra sine reiser i inn- og utland. Ved Sandefjords Bad ble fargelitografier etter hans akvareller med motiver fra distriktet solgt som souvenirer. Han antas også selv å ha vært arkitekt for mange av bygningene ved sine badeanlegg. Interessen for kunst gjorde at han understøttet lovende men ubemidlede kunstnere som søkte videre utdannelse, blant dem Christian Skredsvig. Hans betydelige samlinger av kunst og antikviteter ble etter hans død utvidet av de tre ugifte døtrene Aimée, Jeanette og Christiane Thaulow. De forærte betydelige deler av samlingen til Drammens Museum og til møblering av Akershus slott.
Ettermæle
To av rommene i Thaulow-museet er innredet med gjenstander og bilder som har tilknytning til Heinrich Arnold Thaulows jevnaldrende fetter Henrik Wergeland og hans foreldre – hans mor var født Thaulow.
Nationen
Nationen er en dagsavis som kaller seg «distriktenes næringsavis». Avisen har kommet ut siden 9. desember 1918. Hovedredaksjonen ligger på Grønland i Oslo. Nationen har avdelingskontor i Trondheim. I tillegg har avisen et nettverk av frilansjournalister fordelt over store deler av landet.
Nationen har som formål å ivareta bygdefolkets og distriktenes økonomiske, sosiale og kulturelle interesser. Prioriterte stoffområder er distriktspolitikk, landbruk, matproduksjon og matsikkerhet, næringsliv og EU. Avisen var tidligere knyttet til Senterpartiet, men er i dag uavhengig av politiske partier. Nationen utgis av AS Nationen, som eies av Tun Media. Tun Medias største eiere er Amedia (66,9%), Norges Bondelag (24,8%) og AS Nord Trøndelag (8%) etter at TINE, Nortura, Felleskjøpet Agri og Landkreditt solgte aksjene i 2021.
I likhet med mange andre papiraviser opplevde Nationen opplagsnedgang i mange år. På to tiår ble opplaget nesten halvert, fra 23 011 i toppåret 1991 til 11 794 i bunnåret 2013. Siden 2013 har Nationen derimot hatt kontinuerlig vekst i opplaget og avisen har de siste årene vært en av opplagsvinnerne.
Papiravisen til Nationen er den 11. mest leste av de litt over 150 norske avisene som er med i oversikten og Nationen er en av svært få aviser som reelt sett er riksdekkende i form av å ha abonnenter i omtrent alle kommuner i hele landet.
Avisen er innklaget for Pressens faglige utvalg åtte ganger. Klagene har medført tre tilfeller av kritikk, og Nationen ble felt for brudd på god presseskikk i tre av klagene.
Ansvarlig redaktører
Ansvarlige redaktører og sjefredaktører i avisa Nationen:
Niger under Sommer-OL 2000
Niger under Sommer-OL 2000. Fire sportsutøvere, to menn og to kvinner fra Niger deltok i to sporter, friidrett og svømming under Sommer-OL 2000 i Sydney. Det var åttende gangen som Niger deltok i et OL, de vant ikke noen medalje.
Sikaiana
Sikaiana er en atoll i Malaita-provinsen i Salomonøyene i Stillehavet. Den ligger drøyt 200 km nordøst av øya Malaita. Innbyggertallet er noe under 300.
Geografi
Atollen har form omtrent som en likebeint trekant. I toppunktet ligger den største øya, også den heter Sikaiana. Den er en utdødd vulkan av rundt 45 meters høyde. Langs grunnlinja av «trekanten» ligger tre mindre øyer, Tehaloei, Matuiloto og Matuavi. Inni atollen ligger lagunen Te Moana.
Øyene er vanskelig tilgjengelige på grunn av de omkringliggende reva.
Historie
Den innfødte befolkninga er hovedsakelig polynesisk og nedstammer fra ulike stillehavsøyer. Ifølge tradisjonen blei øyene oppdaga av Tehuiatahu, som kom fra Luahatu, men det er ikke kjent hvor dette stedet ligger. Det var mye stridigheter blant etterkommerne hans, men til slutt klarte en konge ved navn Mono å skape fred.
Den første vestlige omtalen av stedet er fra 1606, da spanske oppdagelsesreisende på Duff-øyene kom over en sikaianer, som blei holdt som krigsfange der. Første europeer som så øyene, var antakelig en kaptein Hunter i 1791. Han gav dem navnet Stewart-øyene. I åra som fulgte blei de tidvis besøkt av hvalfangere og andre skip.
I 1986 ødela den tropiske orkanen Namu det meste av kokospalmene på Sikaiana, noe som ramma økonomien hardt.
En del av USA?
Noen av innbyggerne hevder at øyene tilhører USA og regner seg derfor som USA-borgere. Grunnlaget for dette skal være at Stewart-øyene blei overdratt til kong Kamehameha IV av Hawaii i 1856. De var dermed en del av den seinere republikken Hawaii, da denne blei en del av USA i 1898. I 1996 søkte en del av innbyggerne på Sikaiana om å få stemme ved ei folkeavstemning på Hawaii. Dette blei avslått. Forholdet er omtalt ved ei fotnote i en rapport til Representantenes hus fra 1997. Se side 39 her.
Yao (navn)
Yao (kinesisk: 姚, pinyin: Yáo) er et gammelt kinesisk slektsnavn. Fra kantonesisk romaniseres det gjerne som Yiu.
Norges Sykepleierhøyskole
Norges Sykepleierhøyskole ble etablert i 1959 som Norges Høyere Sykepleierskole.
Skolen ble drevet og finansiert av Norsk Sykepleierforbund. Den ble gjerne kalt for «Norges høyere». Den var en videreføring av Forsættelsesskolen som NSFs stifter Bergljot Larsson hadde stiftet i 1925. Skolen ble i 1972 omdøpt til Norges Sykepleierhøyskole. Skolen ble nedlagt i 1985, i forbindelse med opprettelsen av Institutt for sykepleievitenskap ved Universitetet i Oslo.
HRG
HRG (HRG Engineering Company Ltd) var en britisk bilprodusent som ble stiftet av E.A. Halford, Guy Robins og Henry Ronald Godfrey i 1936.
I 1938 var en av selskapets modeller den høyest plasserte britiske bilen i 24-timersløpet på Le Mans, og selskapets produkter vant 1&1/2-litersklassen i både 1939 og 1949. Bilproduksjonen stoppet i 1956, etter at 241 eksemplarer hadde blitt produsert. I 1965 viste selskapet en sportsbil-prototype, som aldri ble realisert.
Adonai
Adonai (hebraisk: אֲדֹנָי, «mine herrer») er flertallsformen av adon («herre») sammen med første person entall pronomen klitikon. På samme måte som Elohim, er den grammatiske formen til adonai vanligvis forklart som et majestetsflertall. Det er et tetragrammaton som brukes om Gud, og gjerne istedenfor gudsnavnet Jahve.
Begrepet Adonai er brukt innenfor kabbalismen og har derfra kommet inn i eldre lærd europisk magi og i svarteboksformler.
Names of God in Judaism
Kapitel
Kapitel (latin «hode») kan sikte til
East Anglia bispedømme
East Anglia bispedømme er et katolsk bispedømme i England. Det har sete i Norwich.
Bispedømmet ble opprettet i 1976, med et territorium på 12 570 km² tatt fra Northampton. Det dekker grevskapene Cambridgeshire, Norfolk og Suffolk.
Raumnes & Årnes Idrettslag
Raumnes & Årnes Idrettslag er et idrettslag fra Årnes i Nes kommune i Akershus, og er resultatet av sammenslutningen av klubbene Raumnes Idrætslag og Årnes Idrettsforening i 1932. Idrettslaget har i dag aktiviteter innen fotball, håndball, ski, hopp, basketball, tennis og friidrett. Raumnes & Årnes IL hadde per 2020 om lag 1000 medlemmer, hvorav ca. 650 aktive utøvere.
Historie
Raumnes Idrætslag ble stiftet 8. november 1914, men var en direkte fortsettelse av Nes Skiklub. Nes Skiklub ble meldt inn i Centralforeningen for Udbredelse af Legemsøvelser og Vaabenbrug vinteren 1881. Dette var organet for idrettslige aktiviteter og organisasjoner på den tiden. Fra 1923 ble laget kalt Raumnes Skiklub. Årnes Idrettsforening ble stiftet 17. mai 1912. Raumnes Skiklub og Årnes idrettsforening ble slått sammen til et idrettslag 22. mars 1932, og ble til Raumnes og Årnes Idrettslag, senere skrevet Raumnes & Årnes Idrettslag.
Dragsjøhytta
17. mai 1932 var det samlet til stor fest i Dragsjøhytta. Årnes Idrettsforening var 20 år, og feiret innvielse av Dragsjøhytta og «forbrødring» for medlemmene i de to lagene som nå var slått sammen. Det var på grunn av den økonomiske byrden som Dragsjøhytta påførte Raumnes Skiklub, at klubbene ble slått sammen, og dermed den direkte årsaken til dagens klubb og navn.
Idrettsanlegg
Idrettslaget har alltid jobbet aktivt i hele bygda, med skianlegg, hoppbakker, markedsplasser og stadion på flere steder. I 1936 sto Årnes Stadion ferdig, etter mange år med diskusjon om hvor banen skulle plasseres. Banen ble innviet 16. august 1936 og kostet da kr 14.995,- pluss mange dugnadstimer fra medlemmene.
1. juli 1941 ble banen overtatt av Departementet for arbeidstjeneste og idrett, og ble liggende brakk til krigen var slutt. Alle verv i idrettslaget ble lagt ned og idrettsstreiken var 100% effektiv. Det «nye» Årnes Stadion ble innviet 20. juli 1952.
Helsehuset, eller «klubbhuset» som det kalles i dag, ble innviet 21. desember 1955. Etter datidens forhold var dette et meget fint garderodeanlegg med badstue, som ikke var vanlig på den tiden. 16. januar 1968 ble lysløypa fra Årnes Stadion til Dragsjøhytta åpnet. Dette var da en av landets lengste lysløyper. I 1979 ble lysløypa fra Fjellfoten åpnet, og de to løypene møtes selvfølgelig ved Dragsjøhytta. Til idrettslagets 125-årsjubileum vil kunstgressbanen stå klar.
Klubbhuset ble revet i 2019 for å bygge nytt på samme tomt. Det nye klubbhuset har kiosk og garderobefasiliteter. Klubbhuset vil bli ferdig i løpet av 2020.
Skøyter
Skøyteløperen Dagfinn Hagen konkurrerte for Raumnes og Årnes IL i tenårene før han skiftet klubb til Oslo IL.
Niger under Sommer-OL 2004
Niger under Sommer-OL 2004. Fire sportsutøvere, tre menn og en kvinne fra Niger deltok i tre grener, friidrett, judo og svømming under Sommer-OL 2004 i Athen. Det var niende gangen som Niger deltok i et OL, de vant ingen medalje.
Svenska Deckarakademins pris för bästa till svenska översatta kriminalroman
Svenska Deckarakademins pris för bästa till svenska översatta kriminalroman (i perioden 1996–2008 kalt The Martin Beck Award etter Sjöwall & Wahlöös detektiv Martin Beck) er en årlig, litterær pris for beste kriminallitterære bok oversatt til svensk foregående år. Prisen er utdelt av Svenska Deckarakademin siden 1971. Prisen består av et diplom tegnet av den danske illustratøren Henry Lauritzen.
William Crawford
William Crawford (ca. 1260 – ca. 1310) var sønn av Sir Ronald (Reginald) Crawford, og en fetter til William Wallace. William ble motivert av mordet på sin far til å delta i den skotske uavhengighetskrig som kaptein for William Wallace.
William Crawford jaget med 400 tunge kavalerister engelske styrker ut av Skottland etter det seierrike slaget ved Stirling Bridge i 1297. Han var annenkommanderende etter at John Gramham ble drept i slaget ved Falkirk i juli 1298. Senere ble han guvernør av Edinburgh før han deltok i beleiringen av York med William Wallace i 1298.
I 1299 ledsaget han Wallace til kong Filip IV av Frankrike. De sies at da de seilte fra Skottland kapret de piratskipet til den kjente sjørøveren «Røde Reiver», også kjent som Richard Longoville, som senere fikk amnesti fra den franske kongen. Mens de var i Frankrike deltok de to også i to seierrike slag mot engelskmennene. Begge disse to historiene bør tas med en klype salt ettersom historikerne innrømmer å vite lite om Wallaces opphold i Frankrike.
William Crawford levde på en gård i nærheten av Perth, nå kjent som Elcho Castle.
Sverige, Sverige
«Sverige, Sverige» var den norske reaksjonen på «Norge» («Norgevisan»). Melodien er hentet fra «Lively» av Peter Buchanan og Lonnie Donegan. Den norske teksten er skrevet av August Mauritzen. Sangen finnes på singlen Polydor NH 66 818 med Odd Grythe og Studenteroktetten fra 1968.
«Norge» var en satirisk sang på TV-programmet Mosebacke Monarki, fremført av Helmer Bryds Eminent Five Quartet med Jan "Moltas" Erikson (alias Bobo Slacke) som vokalist. Den ble også utgitt på EP-platen Swingin' Mosebacke! (Svenska Ljud LJUD 7) fra 1968. Den svenske teksten er skrevet av Hasse Alfredson og Tage Danielsson.
«Norgevisan» var tenkt som en humoristisk nidvise som ble skrevet på grunn av at det gikk så mye bedre for Norge enn for Sverige i vinter-OL 1968 i Grenoble. I programmet ble sangen annonsert som en protestvise mot Norge.
Under Svenska idrottsgalan 2010 fremførte Magnus Uggla en oppdatert versjon av «Norgevisan».
Elverum kirke
Elverum kirke er en korskirke bygd i 1736, og innviet 1738 i Elverum kommune, Innlandet fylke.
Byggverket er i tømmer og har 700 plasser.
Adkomst til stedet er via fylkesvei 553 og /.
Ingress
Ingress (av latin ingressus, inngang eller innledning) er i skriftlig fremstilling, et kort innledende avsnitt som oppsummerer hovedpunktene i den aktuelle artikkel. Ingressen har i journalistikken sin plass i den omvendte pyramide, mellom overskriften og brødteksten.
Ingressen står ofte i fet eller kursiv skrift. Innen journalistikken opererer man gjerne med to hovedtyper ingresser: sitat-ingress eller saksingress. Det finnes også blandinger mellom disse. Sitat-ingress inneholder et sitat som innledning til saken. Saksingress oppsummerer artikkelen uten å inneholde sitat.
Ingressen brukes ofte til å «gripe» fatt i leseren, for at personen skal bli interessert i å lese resten av teksten.
Kleivklyver’n
Kleivklyver’n er et motbakkeløp i Hole som arrangeres av Unibind Sport. Løpet ble første gang arrangert i 1999, men ble lagt ned etter løpet i 2002 pga. lav interesse. Tradisjonen ble gjenopptatt i 2008 som følge av den økende nasjonale interessen for motbakkeløp. Mange toppidrettsutøvere har stilt til start i konkurransene.
Type 62 (motorvogn)
NSB type 62 er den første elektriske motorvognen til Norges Statsbaner, og gikk i trafikk mellom 1931 og 1970. Kun fire eksemplarer ble bygget av Skabo og Norsk Elektrisk & Brown Boveri i perioden 1931 til 1933. Et eksemplar av denne serien, 62.04, er bevart og utstilt på Norsk jernbanemuseum.
Kystvakt
Kystvakten er som regel en offentlig organisasjon som har til hovedoppgave å ivareta kyststatens lover og regler i dens sjøområder som territorialfarvann og økonomiske soner. De fleste lands kystvakter opererer med skip og båter, og ofte også luftfartøyer som helikoptre og patruljefly.
Type 62 (motorvogn)
Opprinnelig litra og nummerserie: Bmeo 18501-18504. Nummerering fra 1956: Bmeo 62.01 - 04.
Kystvakt
En kystvakt kan være del av en stats militære organisasjon. Den norske Kystvakten inngår som en del av Sjøforsvaret. Den er et viktig element i Sjøredningstjenesten. den amerikanske kystvakten er en egen forsvarsgren). Kystvakten kan også være en sivil etat, som den svenske (Kustbevakningen) og den danske (Farvandsvæsenet). En kystvakt kan også være en privat organisasjon, som i Australia.
Huset Crawford
Huset Crawford var en adelig slekt med opprinnelsested i Ayrshire i Skottland. Opprinnelig ble navnet stavet på en fransk måte; Crauford.
Type 62 (motorvogn)
Disse motorvognene betjente sammen med vanlige lokaltogs-personvogner den første elektrifiserte hovedbanen Drammenbanen. For denne kjøringen ble et antall lokaltogsvogner utrustet med styre- og manøverstrømskabler og førerrom slik at et togsett på tre vogner kunne kjøres i begge retninger uten omskifting og med motorvogn og styrevogn i hver sin ende av toget. Den elektriske manøvreringen av type 62 var ikke den samme på de senere motorvogntypene 65-68, noe som gjorde at mellom- og styrevogner beregnet for type 62 ikke kunne gå om hverandre med de andre som kom til senere.
Kystvakt
I noen land utøver kystvakten alle kyststatens maritime oppgaver eksempelvis sjømerking, håndhevelse av lov og orden til sjøs, miljøvern og tilsyn og kontroll med all sjøfart.
Huset Crawford
Til tross for den franske stavemåten av navnet Craufurd/Crawford eller tilsvarende anglofisering er familien ikke fullstendig normannisk. Crawford er muligens en oversettelse fra Strathclyde-gælisk i betydningen «overgang i blod», hvor cru er blod, og overgang eller krysning er ford; altså cruford, eller Crawford. Innenfor Crawfords landområder i Lanarkshire finnes ruinene av en gammel førhistorisk festning på høyre side av øvre River Clyde hvor mytene forteller om mange blodige konflikter mellom romere og britoner.
Type 62 (motorvogn)
To av motorvognene i 1931, mens de resterende to ble levert i 1933. Erfaringene gjort i den første tiden var at type 62 hadde underdimensjonerte motorer, noe som førte til at disse ikke ble brukt på de mest trafikkerte delene av linjen. De ble derfor mest brukt mellom Drammen og Asker eller Heggedal.
Huset Crawford
Huset Crawford liker å fremstille seg som ekte keltere eller av caledonisk avstamning, men all slektsforskning viser delvis til dansk stamfar. På begynnelsen av 1100-tallet slo en Tor Leivsson fra Perthshire, som i skotske krøniker omtales som Thorlongus (Thor the Tall) av Merse (Ednam), seg ned i området. Han var sønn av Leiv, eller Lefwin, eller i gammelengelsk skrivemåte, Leofwine. Han flyktet fra det nordlige England da Vilhelm Erobreren hadde en form for etnisk utrenskning i områdene rundt Northumbria.
Type 62 (motorvogn)
Vogn 18502 var for øvrig involvert i en eksplosjon på Filipstad den 13. desember 1943 og ble siden hugget. Type 62 var ikke sammenlignbar med den nyere motorvognen NSB type 65 som ble levert fra 1936, noe som gjorde at de ble overført til Ofotbanen i 1952 hvor de gikk i tjeneste til 1970. Unntaket til dette var 62.01 som ble overført til Kristiansand hvor den gikk i lokaltjeneste til 1965.
Norwegian Contractors
Norwegian Contractors var et Stavanger-basert selskap med hovedkontor i Bærum som bygget Condeep-plattformer for oljeindustrien.
Huset Crawford
Tors sønn, Svein Torsson, omtales som Swane Thorson av Swinton. Han giftet seg øyensynlig lokalt og fikk en sønn kalt Galfridus Swaneson av Crawford. Svein Torsson, stamfar til Huset Ruthven, hadde en datter som ble giftet med en Alan (anglofisering av Gregan), den yngste sønn til den 4. jarl av Richmond i Yorkshire, som igjen nedstammer fra Normandie. Huset Crawford oppsto som en miks mellom norsk og anglo-normannisk blod.
Norwegian Contractors
Norwegian Contractors utviklet konseptet med Condeep-plattformer fra 1973. Condeep-understellet til de tre Gullfaks-plattformene ble støpt av Norwegian Contractors i Jåttåvågen i Gandsfjorden ved Stavanger. Selskapet bygde til sammen 15 Condeep-plattformer fra 1973, med giganten Troll A som kronen på verket i 1995.
Huset Crawford
Galfridus de Craufurd, en sønn av Svein, ble gitt land i Clydesdale av kong David I av Skottland (1124 – 1153). Dennes sønner, Gregan de Craufurd og Johannes de Craufurd, var riddere i den skotske kongens tjeneste på midten av 1100-tallet. Kong David var den som anerkjente familien og tildelte land i Strathclyde, kalt Crawfordjohn, og i Galloway, Dalmagregan. Familiens motto er Tutum Te Robore Reddam – Jeg vil gjøre deg trygg med styrke.
Norwegian Contractors
Norwegian Contractors solgte lisensrettighetene for sin egen konstruksjon Condeep til firmaer i en rekke land. De inngikk også samarbeid med en gruppe vesttyske firmaer om felles engasjement på verdensbasis.
Huset Crawford
Hoveddelen av familien arvet posisjonen som sheriff i Ayr, kjent som Auchinames av Craufurland. De fikk tildelt land i 1320 av kong Robert I av Skottland. I løpet av 1300-tallet giftet John Crawfords datter seg med David Lindsay, sjef for Huset Lindsay, og Sir David Lindsay ble den første jarl av Crawford og Lindsay i 1398, og våpenskjoldet og sannsynligvis mottoet kommer fra denne perioden.
Norwegian Contractors
Selskapet ble etterhvert en del av Aker-gruppen som i 2011 solgte til EMAS, og fikk da navnet EMAS AMC. Firmaet ble overtatt av GMC-Gruppen 28. Des 2012, og har nå navnet GMC Hinna Base AS.
Vestmarka kirke
Byggverket står på Rambøl og er ei langkirke i tre fra 1883 med 300 plasser.
Gammal kirke
Før svartedauden sto det ifølge tradisjonen ei kirke på Rambølshaugen på Rambøl som forfalt. Kirketomta var veldig lita, bare 12 alner lang og 8 alner bred. På denne tomta har det blitt funnet mange gamle gjenstander, blant annet et leirkar som siden har blitt borte. En annen tradisjon sier at kirka ble revet og kjørt ned til Klanderudtjennet hvor den ble fløta videre til Sundet i Sverige og satt opp igjen på Sundshagen like ved. Etter dette skal den ha blitt revet igjen og satt opp på Skillingsfors i Skillingmark hvor den fortsatt står. På kirketomta på Sundshagen står det en minnestein om denne kirka. Det ble ikke bygd ny kirke i Vestmarka før i 1882. Tradisjonen om kirka bygger på funn av rester etter en bygning på Rambøl som folk har antatt er etter ei kirke, noe som er lite sannsynlig.
Samuel Guo Chuanzhen
Samuel Guo Chuanzhen (født 14. april 1918 i Jinan i Shandong i Kina, død 6. november 2012 samme sted) var katolsk hjelpebiskop i Jinan i provinsen Shandong i Folkerepublikken Kina.
Liv og virke
Han ble bispeviet i Jinan til hjelpebiskop i Jinan den 24. april 1988 med biskop Joseph Zong Huaide som hovedkonsekrator. Han var en av fem som ble bispeviet i denne regjeringsgodkjente seremonien; de andre var James Zhao Ziping (også hjelpebiskop i Jinan), Joseph Ma Xuesheng (Zhoucun), Joseph Sun Zhibin (Yidu) og Paulus Han Xirang  (Qinghai). Biskopene Zhao og Guo ble de eneste biskoper som i «den åpne kirke» så langt var blitt ordinert som hjelpebiskoper for samme bispedømmet. Dette skyldtes at den ordinære biskop, Zong Huaide, i praksis ikke kunne styre bispedømmet idet han bodde i Beijing som leder for to av de regjeringsnære organisasjoner for den katolske kirke; den kinesiske patriotiske katolske forening og de «patriotiske» katolikkers bispekonferanse.
Biskopen ble rektor for presteseminaret i Jinan. Han var blitt bispeviet uten pavelig mandat, men innhentet senere pavens approbasjon for sitt embede.
Episkopalgenealogi
Hans episkopalgenealogi er:
Apache Tomcat
Apache Tomcat er Apache Software Foundation sin implementasjon av en Java «servlet container».
Tomcat gjør det mulig å kjøre Java-baserte webapplikasjoner som er basert på servlet eller JSP standardene.
Gurk bispedømme
Bispedømmet Gurk ble grunnlagt i 1072 som det første av Salzburg erkebispedømmes såkalte egenbispedømmer. Grunnlaget var et kvinnekloster som grevinne Hemma av Gurk hadde grunnlagt i byen Gurk i 1043. Til å begynne med fungerte biskopen kun som vikar for Salzburgs erkebiskop. Først i 1131 fikk han et eget, nokså lite bispedømme. Dette omfattet også verdslige besittelser sør i Steiermark (bl.a. Rohitsch og Weitenstein i Sanntal, dagens Slovenia).
Bispesetet ble i 1787 flyttet fra Gurk til Klagenfurt. Fra 1859 ble bispedømmet utvidet til å være sammenfallende med kronlandet Kärnten. Inntil da hadde mesteparten av Kärnten hørt til Salzburg erkebispedømme eller dets egenbispedømme Lavant. Området sør for elven Drau hadde derimot hørt til patriarkatet Aquileia (og etter dets opphevelse til Görz erkebispedømme).
Neptis
Neptis er en artsrik slekt av sommerfugler som tilhører gruppen Limenitidinae i den store familien flikvinger (Nymphalidae). De er gode flygere og seiler gjerne på stive vinger. De fleste av artene er tropiske, de er utbredt i Afrika og varme deler av Asia.
Utseende
Stort sett middelsstore sommerfugler (små til Limenitidinae å være), oversiden har mørk grunnfarge med hvite til oransje striper. Undersidens tegninger ligner oversiden, men grunnfargen er lysere.
Levevis
Larvene kan leve på en rekke forskjellige plantefamilier, men kanskje særlig på erteblomstfamilien. De voksne sommerfuglene seiler gjerne på utstrakte vinger, slekten blir kalt "sailers" på engelsk.
Utbredelse
Slekten er utbredt i Afrika og det sørlige Asia. To arter går så langt nord som Europa, og én art finnes i Australia.
Bue (våpen)
Bue eller boge er et eldgammelt våpen som har blitt brukt til jakt og kamp. I dag blir buen ofte brukt som hobby- og konkurranseaktivitet, men det finnes folkegrupper som fortsatt bruker den til jakt, og i en del europeiske land er buejakt på vilt tillatt, som i Danmark, Finland, på Åland, samt i Spania, Frankrike og deler av Italia. Jaktformen er i sterk økning rundt omkring i verden.
Historie
Buen ble trolig oppfunnet mot slutten av den paleolittiske- eller begynnelsen av den mesolitiske tidsperioden. Den eldste indikasjonen for dens bruk i Europa kommer fra Stellmoor, nord for Hamburg i Tyskland, og stammer fra den paleolittiske Ahrensburg kulturen som levde der (ca. 9,000–8,000 f.Kr.). Det ble også funnet noe fragmanter av buer, men disse gikk tapt under andre verdenskrig. En mer enn 7,000 år gammel bue er gravd fram på en boplass fra steinalderen i den spanske regionen Catalonia, hvor det også er funnet andre buer. Denne buen var ikke brukket, målte 108 centimenter og var laget av treslaget barlind, som ofte ble brukt til buer i steinalderens Europa.
Verdens eldste hele buer er funnet i Norden. De ble funnet i Holmegårdmyrene i Danmark, der det i 1940-årene ble funnet to buer. De var laget av alm, hadde flate lemmer og ytre årring intakt på buens rygg. Buen var ca. 150 centimeter lang noe som samsvarer med datidens mannshøyde. Buene er utstilt på Nasjonalmuseet i Kjøpenhavn. Buetypen ble brukt frem til starten av eldre bronsealder.
Det er en utfordring å definere helt nøyaktig når buen ble oppfunnet. De eldste indikasjonene på bruk av pil og bue kan like gjerne dreie seg om et annet lignende våpensystem, kalt atlatl. Begge benytter lette piler og svært like pilspisser. Det er gjort funn av pilspisser i Sibudu grotten i Sør-Afrika i jordlag som er datert til å være hele 64,000 år gamle
Konstruksjon
Buen er tradisjonelt laget av en strekksterk tresort, for eksempel alm, ask eller barlind. I moderne tid er dette ofte styrket med lag av glassfiber. En sterk snor blir spent på, gjerne i et hakk i hver ende. Opprinnelig brukte man involler spunnet under tørking, dyresener, eller annen naturfiber som hamp eller lin; på moderne buer er det vanlig med kevlar, nylon eller et annet kunstig materiale med stor bruddstyrke og liten strekkevne. Pilene er laget av rette planteskudd eller stokker som splittes, ikke tykkere enn 1 centimeter i diameter. Den ene enden av pilen blir spisset, eller satt en spiss på av for eksempel metall (horn), og i den andre enden blir det laget et hakk (nock), slik at pilen kan settes på strengen. Det er styrefjær på pilen. Disse er der for å stabilisere pilen i sin flyvelinje / flukt.
Allerede i bronsealderen begynte man å lage komposittbuer, hvor lemmene er laget av flere materialer. Den tidligste kombinasjonen var tre med dyresener limt på utsiden og striper av horn limt på innsiden. Moderne komposittbuer er gjerne av karbon, glassfiber og metall. Moderne buer kan lagre mer energi, og har dermed større penetrasjonsevne og rekkevidde. En compoundbue har i tillegg et trinsesystem hjelper skytteren med opptrekket. Trinsene er ikke runde men ovale i form, noe som gjør at skytteren på fullt trekk kan holde seg i sikteposisjonen uten måtte å bruke mer enn 10-20% av buens styrke. Denne funksjonen kalles "Let off" og angis i prosent. Buens trekkstyrke måles i pund, og angis av tegnet "#". Buens trekklengde angis i tommer.
Bruk
Når man skal skyte, setter man pilen på snoren midt på, holder med peke- og langefinger på snoren rett over og under pilen, og trekker snoren mot seg. Den andre enden av pilen hviler mot den andre hånden som holder buen, eller på en pilhylle. Man skal holde (for høyrehendte) venstre hånd med selve buen i, rett fram. høyre arm skal ligge vannrett i skulderhøyde. Når man slipper den spente snoren, frigjøres energien som er laget i buen og skyter pilen avsted.
Det er tre hovedprinsipper for sikting: Med hjelpemidler, sikting med pilspiss som referansepunkt (såkalt "gap shooting"), eller instinktivt. Ved sikting med hjelpemidler brukes det sikter som festes på buen og på strengen. Skytteren holder ett øye lukket og sikter med det andre. Bruker skytteren spissen på pila som referansepunkt beregnes gapet/høyden mellom pilspiss og mål, og skytteren har innlært å bruke ulike gap på kjente avstander. Ved instinktiv sikting siktes det ikke, skytteren benytter da utelukkende muskelminne og erfaring. Ved skyting uten sikte holdes gjerne begge øynene åpne.
Som våpen
Buen er blant de eldste våpen som kan brukes på avstand, og har hatt stor betydning for utfallet av mange slag. Mest kjent er slag under hundreårskrigen, da de engelske langbuene etter sigende skal ha sikret engelskmennene seier over tallmessig overlegne franske styrker. Funnet av fregatten Mary Rose i Den engelske kanal har gitt historikerne mye informasjon om langbuen som våpen i middelalderen.
Brentwood bispedømme
Brentwood bispedømme er et katolsk bispedømme i England. Det har sete i Brentwood, Essex, og dekker i tillegg til det grevskapet også Londonbydelene Barking and Dagenham, Havering, Newham, Redbridge og Waltham Forest.
Det ble opprettet i 1917 med et territorium på 3 959 km² tatt fra Westminster erkebispedømme.
Arkitekturåret 1812
Arkitekturåret 1812 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1812.
Heradsbygd kirke
Heradsbygd kirke er en kirke fra 1895 i Elverum kommune, Innlandet fylke.
Byggverket er i tømmer og har 180 plasser.
Adkomst til stedet er via og fylkesvei 530.
Australimyzidae
Australimyzidae er en liten familie av fluer som bare er kjent fra New Zealand og omkringliggende øyer. De er ganske små fluer som stort sett er funnet på eller ved strender, ofte på små øyer. Ingenting er kjent om biologien deres.
VM i turn 1992
Lagkonkurranse og individuell mangekamp var ikke en del av dette VM, kun enkeltapparater, akkurat som i 2002. Det ble konkurrert i tre runder; innledende runde, som var åpen for alle, deretter semifinale for de 16 beste i hvert apparat, og til slutt apparatfinaler for de 9 beste.
Medaljeoversikt ²
1: Gymnastene fra Sovjetunionen representerte Samveldet av uavhengige stater.
Enrique V. Iglesias
Enrique Valentín Iglesias García (født 1931 i Arancedo, El Franco i Asturias, Spania) er en samfunnsøkonom og politiker fra Uruguay. Han var fra 1985 til 1988 utenriksminister i Uruguay.
Helen Varcoe
Helen Gradwell Varcoe senere Nicholls (født 18. februar 1907, død 7. mai 1995) var en britisk svømmer som deltok i de olympiske leker 1932 i Los Angeles.
Varcoe vant en olympisk bronsemedalje i svømming under Svømming under Sommer-OL 1932 i Los Angeles. Hun var med på det britiske laget som kom på tredjeplass på 4 x 100 meter fri for damer, bak USA og Nederland. De andre på laget var Elizabeth Davies, Joyce Cooper og Edna Hughes.
Trond Jacobsen (filmprodusent)
Trond Jacobsen har blant annet studert fjernsynsregi på Høgskolen i Lillehammer. Som filmskaper har han særlig arbeidet med barnefilmer og dokumentarer, blant annet filmene om Den lille traktoren Gråtass. Sammen med ektefellen Ilze Burkovska Jacobsen driver han filmproduksjonsselskapet Bivrost Film & TV i Tønsberg i Vestfold der de har bodd siden 1995.
Ester Stølen
Ester Stølen Sætre (født Ester Stølen, 12. november 1975 i Gol) er en norsk tidligere skøyteløper som representerte Norge og Gol Idrettslag.
Stølen vant 500 meter i NM på skøyter, enkeltdistanser i 1997 og 2002. I tillegg har hun tatt en rekke sølv og bronsemedaljer i NM, blant annet tre sølv og to bronse i NM på skøyter, sprint.
Norgesrekorder
Liste over norgesrekordnoteringer gjort av Ester Stølen.
Internasjonale mesterskap
Sprint-VM på skøyter deltatt to ganger.
Enkeltdistanse-VM på skøyter deltatt i 2 VM ved 4 konkurranser.
Junior-VM på skøyter deltatt i 3 VM ved 3 konkurranser.
Sammenlagt i Verdenscupen
Poeng i parentes er rangeringspoeng som rangeres under verdenscup-poeng, men som likefullt er oppnådd under verdenscup-løp.
Dissident Aggressor
«Dissident Aggressor» er en sang av det britiske heavy metal-bandet Judas Priest på studioalbumet Sin After Sin fra 1977. Den begynner som en ballade og bygger seg gradvis opp mot en kraftfull avslutning. Teksten er en science fiction-fantasi med henvisninger til den da delte byen Berlin flettet inn.
Sangen kom med på samlealbumet Metal Works '73-'93 fra 1993, i samleboksen Metalogy fra 2004, samt på samlealbumet The Essential Judas Priest fra 2006.